b'\n_START_ARTICLE_\nBalstog\xc4\x97s sritis (1941\xe2\x80\x931945)\n_START_SECTION_\nIstorija\n_START_PARAGRAPH_\n1941\xc2\xa0m. bir\xc5\xbeel\xc4\xaf prasid\xc4\x97jus Tre\xc4\x8diojo Reicho ir Taryb\xc5\xb3 S\xc4\x85jungos karui beveik visa buvusi Baltarusijos TSR, Balstog\xc4\x97s srities teritorija buvo u\xc5\xbeimta vokie\xc4\x8di\xc5\xb3 jau bir\xc5\xbeelio pabaigoje\xc2\xa0\xe2\x80\x93 liepos prad\xc5\xbeioje. 1941\xc2\xa0m. liepos 17 d. paskirta kra\xc5\xa1to administracija, o pati sritis oficialiai \xc4\xafkurta 1941\xc2\xa0m. rugpj\xc5\xab\xc4\x8dio 1 dien\xc4\x85. Srities administracijos vadovu buvo paskirtas gauleiteris Erich Koch. 1941\xc2\xa0m. lapkri\xc4\x8dio 1 d. prie srities i\xc5\xa1 Ostlando buvo prijungtas Gardino miestas ir jo apylink\xc4\x97s, o pats miestas 1942\xc2\xa0m. pervadintas Garten. 1943\xc2\xa0m. rugpj\xc5\xab\xc4\x8dio 15-16 d. Balstog\xc4\x97s gete \xc4\xafvyko Balstog\xc4\x97s geto sukilimas. 1943\xc2\xa0m. spalio 20 d. srities \xc5\xa1iaurin\xc4\x97 siena su Ryt\xc5\xb3 Pr\xc5\xabsijai priklausiusiu Suvalk\xc5\xb3 trikampiu buvo perkelta \xc5\xa1iauriau ties Augustavo kanalu. 1944\xc2\xa0m. liepos\xc2\xa0\xe2\x80\x93 rugpj\xc5\xab\xc4\x8dio m\xc4\x97nes\xc4\xaf Raudonoji armija u\xc5\xbe\xc4\x97m\xc4\x97 daugiau nei pus\xc4\x99 srities teritorijos ir srities administracija buvo perkelta \xc4\xaf Bar\xc5\xa1tyn\xc4\x85. 1945\xc2\xa0m. sausio m\xc4\x97nes\xc4\xaf Raudonoji armija u\xc5\xbe\xc4\x97m\xc4\x97 Grajevo ir Lom\xc5\xbeos apylinkes taip galutinai u\xc5\xbeimdama vis\xc4\x85 srit\xc4\xaf. 1944\xe2\x80\x931945\xc2\xa0m. vietoje srities Taryb\xc5\xb3 S\xc4\x85jungos, Baltarusijos TSR v\xc4\x97l atk\xc5\xabr\xc4\x97 buvusi\xc4\x85 baltarusi\xc5\xa1k\xc4\x85 Balstog\xc4\x97s srit\xc4\xaf, bet jau 1945\xc2\xa0m. rugpj\xc5\xabt\xc4\xaf po 1945\xc2\xa0m. rugpj\xc5\xab\xc4\x8dio 16 d. Lenkijos ir TSRS sien\xc5\xb3 sutarties dalis srities \xc5\xbeemi\xc5\xb3 buvo perduotos Lenkijos Liaudies Respublikos, Balstog\xc4\x97s vaivadijai, o kita dalis Baltarusijos TSR Gardino ir Bresto sritims.\n_START_SECTION_\nSuskirstymas\n_START_PARAGRAPH_\nSritis buvo suskirstyta \xc4\xaf 8 kra\xc5\xa1to komisariatus (vok. kreiskommissariate, lenk. komisariat\xc3\xb3w powiatowych): Balstog\xc4\x97s (Kreiskommissariat Nikolaus), Bielsko (Kreiskommissariat Tubenthal), Grajevo (Kreiskommissariat Piachor, v\xc4\x97liau Knispel), Gardino (Kreiskommissariat Pl\xc3\xb6tz), Lom\xc5\xbeos (Kreiskommissariat Gr\xc3\xa4ben), Sokulkos (Kreiskommissariat Seiler), Valkavisko (Kreiskommissariat Pfeifer) ir Balstog\xc4\x97s miestas.'